turjo4nis/wikipedia-bn-dump-20250701 huggingface dataset:
হরিশচন্দ্রের পাঠ

হরিশচন্দ্র পাঠ বাংলাদেশের নীলফামারী জেলার জলঢাকা উপজেলার খুটামারা ইউনিয়নের একটি গ্রাম। একে সেখানকার রাজা হরিশচন্দ্রের নাম অনুসারে গ্রামটির নামকরণ করা হয়। রাজা হরিশচন্দ্র দানবীর হিসেবে পরিচিত ছিলেন। এ অঞ্চলে তাকে নিয়ে অনেক পালাগান, যাত্রাপালা রচিত হয়েছে। কথিত আছে রাজা হরিশ্চন্দ্রের কন্যা অধুনা’র সাথে রাজা গোপী চন্দ্রের বিয়ে হয়। তৎকালীন প্রথা অনুসারে গোপী চন্দ্র দান হিসেবে তার ছোট শ্যালিকা পদুনাকেও পান। এ নিয়েও অনেক গল্প প্রচলিত আছে। হরিশচন্দ্র পাঠ গ্রামে অনেক প্রাচীন ধ্বংসাবশেষ আজও তার স্মৃতি বহন করছে। হরিশচন্দ্রের শিবমন্দিরে বছরে ৩টি উৎসব এই মন্দিরকে ঘিরে বেশ ধুমধাম করে পালিত হয়।

প্রত্নতত্ত্ব নিদর্শন 
হরিশচন্দ্র পাঠ গ্রামে একটি প্রত্নতত্ত্ব নিদর্শন স্থান রয়েছে। এই নির্মাণাধীন জায়গাটি সংস্কারের অভাবে অনাদর অবহেলায় নুইয়ে পড়ে আছে। জায়গাটি দেখলে একটি মাটির স্তর বলে মনে হয়। প্রাথমিক অবস্থায় এ মাটির স্তরটি ৫০-৬০ ফুট উপরে ছিল, কিন্তু ধীরে ধীরে এর উচ্চতা কমে বর্তমানে ১০ ফুট এসেছে। এই স্থানটিতে রাজা হরিশচন্দ্র, একটি শিবমন্দির নির্মাণ করছিলেন, কিন্তু তার মৃত্যুতে মন্দিরের কাজ তিনি সমাপ্ত করতে পারেননি। তার এই অসমাপ্ত কাজকে সমাপ্ত করার লক্ষ্যে স্থানীয় হিন্দু সম্প্রদায় প্রাণপণ চেষ্টা করে যাচ্ছেন। কথিত আছে, মন্দির কিংবা তার আশপাশে এক টুকরো মাটি, ইট বা পাথর স্পর্শ করতে পারে না। এ জায়গাতে ছড়িয়ে ছিটিয়ে রয়েছে অসংখ্য ইট বা পাথর। কিন্ত এক টুকরো ইট নিয়ে যাওয়ার ক্ষমতা কারও শক্তি নেই। কারণ কোন ব্যক্তি ইট বা পাথর নিয়ে গেলে, তার নাক মুখ দিয়ে রক্তপাত হয়ে মৃত্যুর কোলে ঢলে পড়ে। প্রাথমিক অবস্থায় বেশ বিষ্ণুমূর্তিসহ অসংখ্য মূতি ছিল বলে জানা যায়।

ব্রিটিশ সরকারের আমলে এখানে খননের জন্য ১২৫ জনকে নিয়োগও দেওয়া হয়। এদের মধ্যে ছিলেন দেশি- বিদেশি বৈজ্ঞানিক, সেনাবাহিনী ও পুলিশ। দীর্ঘ সময় খনন কাজের পরে তৃতীয় দিন তারা একটি দরজার মুখ দেখতে পান। খুঁজে পাওয়া মন্দিরের দরজা দিয়ে কর্মরত ৮ ব্যক্তি ভিতরে প্রবেশ করে। কিন্তু তারা ভিতরে ঢুকতেই মন্দিরের দরজা বন্ধ হয়ে যায়। এতে খননকারী দল ঘাবড়ে যায় এবং পরের দিন খননে কাজ বন্ধ করে চলে যায়। সেই ৮ জন ব্যক্তির ভাগ্যে কি ঘটে ছিল, তা আজও জানা যায়নি। তারপর থেকে এ মন্দিরের আর কোন সংস্কার কাজ করা হয়নি।

তথ্যসূত্র 

নীলফামারী জেলার দর্শনীয় স্থান
নীলফামারী জেলার হিন্দু মন্দির
শিকারী পাখি

যে সমস্ত পাখি খাদ্য সংগ্রহের জন্য তাদের প্রখর ইন্দ্রিয়শক্তির (বিশেষত দৃষ্টিশক্তি) সাহায্যে শিকার ধরে, তাদের শিকারী পাখি () বলে। এরা প্রধানত মেরুদণ্ডী প্রাণী শিকার করে। এমনকি অন্যান্য পাখিও এরা শিকার করে খায়। এদের শারীরিক গঠন অন্যসব পাখির তুলনায় একদম অন্যরকম। এদের মজবুত শক্তিশালী নখর ও ঠোঁট শিকারের চামড়া ও মাংস ছেঁড়ার উপযোগী। বেশিরভাগ ক্ষেত্রে স্ত্রী পাখি পুরুষ পাখির তুলনায় আকারে বড় হয়। শিকারী জীবন-যাপনের কারণে বেশিরভাগ সময়ে এরা বাস্তুতন্ত্রে সর্বোচ্চ খাদক হিসেবে আসীন থাকে।

পক্ষীজগতে বহু পাখিই আংশিক বা পুরোপুরি শিকারী। কিন্তু পক্ষীবিজ্ঞানে কেবলমাত্র নির্দিষ্ট বর্গ ও গোত্রের অন্তর্গত পাখিদেরই শিকারী পাখি বলা হয়।

সংজ্ঞা 

সাধারণভাবে যেসব পাখি খাবারের জন্য শিকার করে, তাদের শিকারী পাখি বলে। এমনকি পোকামাকড় শিকার করে এমন পাখিদেরও শিকারী পাখি বলা হয়। প্রকৃতপক্ষে এ ধরনের পাখি, যারা ছোট প্রাণী, মাছ বা পোকামাকড় খেয়ে জীবনধারণ করে, তারা শিকারী পাখি নয়। পক্ষীবিজ্ঞানে যেসব পাখির শিকার শনাক্ত করার জন্য প্রখর দৃষ্টিশক্তি, শিকার ধরার জন্য নখরযুক্ত শক্তিশালী পা ও মাংস ছেঁড়ার জন্য বাঁকানো ঠোঁট থাকে, তাদের শিকারী পাখি বলে। এদের বাঁকানো নখগুলো শিকার ধরা ও মারার উপযোগী। শিকারী পাখিরা তুলনায় বড় আকারের মেরুদণ্ডী প্রাণী শিকার করে। কিছু শিকারী পাখি অনিয়মিত শবভোজী, অর্থাৎ জীবনধারণের জন্য আংশিকভাবে মৃত পশু-পাখির উপর নির্ভরশীল। আবার কোন কোন শিকারী পাখি সম্পূর্ণ শবভোজী; যেমন- শকুন ও কনডর। শিকারী পাখির তালিকা থেকে গঙ্গা কবুতর, গাঙচিল ও সারসজাতীয় পাখিরা বাদ পড়েছে। এর প্রধান কারণ হচ্ছে, এসব পাখি শিকার ধরার জন্য কেবল ঠোঁট ব্যবহার করে, নখর ব্যবহার করে না। একই কারণে পাখিখেকো জলদস্যূ পাখি বা জেগার, মৎস্যভোজী পেঙ্গুইন এবং মাংসাশী কুকাবুরা শিকারী পাখি নয়।

ইংরেজি raptor শব্দটির উদ্ভব হয়েছে ল্যাটিন rapere থেকে, যার অর্থ জোর করে ছিনিয়ে নেওয়া। দিবাচর শিকারী পাখিদেরই প্রধানত raptor বলা হয়।

শ্রেণিবিভাগ 

পক্ষীজগতের মোট ছয়টি গোত্রের সদস্যরা শিকারী পাখি হিসেবে চিন্হিত। এই ছয়টি গোত্রগুলো আবার দিবাচর ও নিশাচর এই দুই ভাগে বিভক্ত।

দিবাচর শিকারী পাখি 

দিবাচর শিকারী পাখির চারটি গোত্রই সিকোনিফর্মিস (মতান্তরে, ফ্যালকনিফর্মিস বা অ্যাক্সিপিট্রিফর্মিস) বর্গের অন্তর্গত। গোত্র চারটি হল:

 অ্যাক্সিপিট্রিডি (Accipitridae): ঈগল, চিল, বাজপাখি, শিকরে, তিসাবাজ, কাপাসি, মাছমুরাল ও পুরাতন বিশ্বের শকুন
 স্যাগিটারিডি (Sagittariidae): সেক্রেটারি পাখি
 ফ্যালকনিডি (Falconidae): শাহিন, টিকাশাহিন, কেস্ট্রেল ও কারাকারা
 ক্যাথারটিডি (Cathartidae): কনডর ও নতুন বিশ্বের শকুন।

নিশাচর শিকারী পাখি 
নিশাচর শিকারী পাখির দু'টি গোত্রই স্ট্রিগিফর্মিস বর্গের অন্তর্গত। এরা সবাই প্যাঁচা। গোত্র দু'টি হল:

 স্ট্রিগিডি (Strigidae): সাধারণ প্যাঁচা ও নিমপ্যাঁচা
 টাইটোনিডি (Tytonidae): লক্ষীপ্যাঁচা।

তথ্যসূত্র

বহিঃসংযোগ 
 North American Falconers' Exchange-Falconry Forum
 Explore Birds of Prey, The Peregrine Fund
 শিকারী পাখি , The Internet Bird Collection
 শিকারী পাখির আলোকচিত্র
 Global Raptor Information Network
 The Arboretum at Flagstaff's Wild Birds of Prey Program
 Raptor Resource Project
 Owls pages.
বিনোদ খোসলা

বিনোদ খোসলা (; গুরুমুখী- ਵਿਨੋਦ ਖੋਸਲਾ) (জন্ম: ২৮শে জানুয়ারি, ১৯৫৫) একজন  ভারতীয়-মার্কিন ব্যবসায়ী ও উদ্যোক্তা। তিনি সান মাইক্রোসিস্টেম্‌স এর অন্যতম প্রতিষ্ঠাতা।

শৈশব ও শিক্ষাজীবন 
বিনোদ ১৪ বছর বয়সে ইন্টেল সম্পর্কে জানতে পারেন এবং এ থেকে তিনি প্রযুক্তিকে পেশা হিসেবে গ্রহণের অনুপ্রেরণা পান। তিনি দিল্লিতে অবস্থিত ইন্ডিয়ান ইনস্টিটিউট অব টেকনোলজি থেকে তড়িৎ প্রকৌসলে ব্যাচেলর অব টেকনোলজি, কার্নেগী মেলন ইউনিভার্সিটি এ বায়োমেডিকেল ইঞ্জিনিয়ারিং এ মাস্টার্স এবং ১৯৭৯ সালে স্ট্যানফোর্ড বিশ্ববিদ্যালয় থেকে মাস্টার অব বিজনেস অ্যাডমিনিস্ট্রেশন ডিগ্রি অর্জন করেন।

কর্মজীবন 
স্ট্যানফোর্ড বিশ্ববিদ্যালয় থেকে পাস করার পর খোসলা ডেইজি সিস্টেমস কাজ শুরু করেন। ১৯৮২ সালে তিনি স্ট্যানফোর্ড বিশ্ববিদ্যালয়ের দুজন ক্লাসমেটের ও ইউনিভার্সিটি অব ক্যালিফোর্নিয়া অ্যাট বার্কলের কম্পিউটার বিজ্ঞানের একজন গ্র্যাজুয়েট এর সাথে সান মাইক্রোসিস্টেম্‌স গড়ে তোলেন। তিনি ১৯৮২ থেকে ১৯৮৪ সাল পর্যন্ত এর প্রথম সিইও এবং চেয়ারম্যানের দায়িত্ব পালন করেন।

তথ্যসূত্র

বহিঃসংযোগ 
 Making cement while sequestering carbon, Issue 127, July 2008; Retrieved 2008-07-20.
 From geeks to greens. The Economist, Feb 28, 2008 
 Vinod speaks to Google employees about ethanol on March 29, 2006
 Vinod Khosla Charlie Rose, 22 Sept. 2006

 
 
 

 
 
 

১৯৫৫-এ জন্ম
জীবিত ব্যক্তি
মার্কিন শতকোটিপতি
মার্কিন প্রধান নির্বাহী
মার্কিন যুক্তরাষ্ট্রে ভারতীয় প্রবাসী
কার্নেগী মেলন বিশ্ববিদ্যালয়ের প্রাক্তন শিক্ষার্থী
ইন্ডিয়ান ইন্সটিটিউট অফ টেকনোলজি দিল্লির প্রক্তন শিক্ষার্থী
পাঞ্জাবি ব্যক্তি
স্ট্যানফোর্ড গ্রাজুয়েট স্কুল অফ বিজনেসের প্রক্তন শিক্ষার্থী
সান মাইক্রোসিস্টেমের ব্যক্তি
ভেনচার পুঁজিবাদী
দিল্লির ব্যক্তি
মার্কিন হিন্দু
কর্পোরেশনের চেয়ারম্যান
মার্কিন প্রযুক্তি কোম্পানি প্রতিষ্ঠাতা
ভারতীয় কোম্পানি প্রতিষ্ঠাতা
স্ট্যানফোর্ড বিশ্ববিদ্যালয়ের প্রাক্তন শিক্ষার্থী
২১শ শতাব্দীর মার্কিন ব্যবসায়ী
ভারতীয় বংশোদ্ভূত মার্কিন ব্যক্তি
দিল্লির ব্যবসায়ী
২০শ শতাব্দীর মার্কিন ব্যবসায়ী
২১শ শতাব্দীর জনহিতৈষী
মার্কিন প্রযুক্তি প্রধান নির্বাহী
মার্কিন যুক্তরাষ্ট্রে ভারতীয় অভিবাসী
আইআইটি দিল্লির প্রাক্তন শিক্ষার্থী
মার্কিন কম্পিউটার ব্যবসায়ী
আন্ড্রেয়াস বেখটোল্‌সহাইম

আন্ড্রেয়াস (অ্যান্ডি) ফন বেখটোল্‌সহাইম () একজন তড়িৎ প্রকৌশলী এবং সান মাইক্রোসিস্টেম্‌স এর সহ-প্রতিষ্ঠাতা এবং প্রধান হার্ডওয়্যার ডিজাইনার।

শৈশব 
বেখটোল্‌সহাইম জার্মানির বায়ার্ন রাজ্যে জন্মগ্রহণ করেন। চার সন্তানের মধ্যে তিনি ছিলেন দ্বিতীয়। তিনি মাত্র ১৬ বছর বয়সে ইন্টেল ৮০০৮ প্রসেসরের জন্য কন্ট্রোলার তৈরি করেন। তিনি ১৯৭৬ সালে কার্নেগী মেলন ইউনিভার্সিটি থেকে কম্পিউটার প্রকৌশলে মাস্টার্স ডিগ্রি অর্জন করেন। এরপর তিনি স্ট্যানফোর্ড বিশ্ববিদ্যালয় এর তড়িৎ প্রকৌশলের ডক্টরেট প্রোগ্রামে ভর্তি হন।

কর্মজীবন 
স্ট্যানফোর্ডে তিনি একটি ওয়ার্কস্টেশন তৈরি করেন। ১৯৯৫ সালে তিনি সান মাইক্রোসিস্টেম্‌স ত্যাগ করেন। এরপর তিনি প্রতিষ্ঠা করেন গ্রানাইট সিস্টেমস। ১৯৯৬ সালে সিসকো সিস্টেমস গ্রানাইট সিস্টেমস্কে কিনে নেয়। ২০০৩ সালে তিনি সিসকো সিস্টেমস ত্যাগ করেন। ২০০৪ সালে তিনি আবার সান মাইক্রোসিস্টেম্‌স এ ফিরে আসেন এবং সিনিয়র ভাইস প্রেসিডেন্ট এবং প্রধান স্থপতি হন।

তথ্যসূত্র

বহিঃসংযোগ 
 
 
 Andreas von Bechtolsheim: Vom Bodensee nach Silicon Valley - Stern.de (German)

১৯৫৫-এ জন্ম
জীবিত ব্যক্তি
কম্পিউটার প্রবর্তক
জার্মান কম্পিউটার বিজ্ঞানী
জার্মান তড়িৎ প্রকৌশলী
সফটওয়্যার ব্যবসায়ী
ইলেক্ট্রনিক নকশা অটোমেশন মানুষ
সিলিকন ভ্যালির মানুষ
সান মাইক্রোসিস্টেমের মানুষ
কার্নেগী মেলন বিশ্ববিদ্যালয়ের প্রাক্তন শিক্ষার্থী
জার্মান বংশদ্ভুত মার্কিন মানুষ
মার্কিন যুক্তরাষ্ট্রে জার্মান প্রবসিত
আমেরিকান কম্পিউটার ব্যবসায়ী
জার্মান বিলিয়নারি
স্ট্যানফোর্ড বিশ্ববিদ্যালয়ের প্রাক্তন শিক্ষার্থী
জার্মান শতকোটিপতি
মার্কিন যুক্তরাষ্ট্রে জার্মান প্রবাসী
ফুলব্রাইট বৃত্তিধারী
রব গন্টলেট

রব গন্টলেট (১০ মে ১৯৮৭ – ৯ জানুয়ারি ২০০৯) একজন ইংরেজ অভিযাত্রিক এবং উৎসাহ প্রদানকারী বক্তা। ২০০৬ সালে তিনি সর্বকনিষ্ঠ ব্রিটিশ হিসেবে মাউন্ট এভারেস্ট জয়ের কৃতিত্ব অর্জন করেন।

শৈশবগণ্টলেট ইংল্যান্ডের ওয়েস্ট সাসেক্সের পেটওয়ার্থ অঞ্চলে শৈশব অতিবাহিত করেন। ক্রিস্ট হসপিটালে তিনি শিক্ষা লাভ করেন। স্নাতক হবার পর তিনি স্পেনের বিলবাও থেকে তুরস্কের ইস্নানবুল পর্যন্ত রিচার্ড লিবন নামের এক স্কুল বন্ধুর সাথে সাইক্লিং করেন।

এভারেস্ট
২০০৩ সালে কোনরকম পর্বতারোহণের অভিজ্ঞতা ছাড়াই গন্টলেট এবং তার এক স্কুল সহপাঠীজেমস হুপার মাউন্ট এভারেস্টে উঠার সিদ্ধান্ত গ্রহণ করেন। এরপর স্কটল্যান্ড, ফ্রেঞ্চ আল্পসে, পাকিস্তানে এবং নেপালের আমা দাবলামে প্রিশিক্ষণ গ্রহণের পর, ২০০৬ এর ১৭ মে তারা এভারস্ট চূড়ায় সফলভাবে আরোহণ করেন। এর ফলে গন্টলেট সর্বকনিষ্ঠ ব্রিটিশ হিসেবে এভারেস্ট জয়ের গৌরব অর্জন করেন।

মেরু অভিযান
৮ এপ্রিল ২০০৭ থেকে ৯ অক্টোবর ২০০৮ পর্যন্ত গন্টলেট এবং হুপার পৃথিবীর উত্তর মেরু থেকে দক্ষিণ মেরু পর্যন্ত ১৮০ ডিগ্রী অভিযান করেন। এ অভিযানে তারা কেবল মনুষ্য ও প্রাকৃতিক শক্তি ব্যবহার করেন। এর উদ্দেশ্য ছিল জলবায়ু পরিবর্তনের জন্য সচেতনতা জাগ্রত করা। তারা প্রথমে নিউ ইয়র্কে যান, এরপরে বাইসাইকেলে করে পানামা সিটিতে যান। এরপর ইকুয়েডর থেকে চিলিতে যান। এই অভিযানে তারা ২২,০০০ মেইল অতিক্রম করেন। পরিশেষে তারা ১,৮০০ নটিক্যাল মেইল অত্রিক্রম করে অস্ট্রেলিয়া পৌছেন। 
এই অভিযান দ্য প্রিন্স ট্রাস্টের জন্য অর্থ সংগ্রহের ব্যাপারে সাহায্য ক্রএ। ২০০৮ এর নভেম্বরে গন্টলেট এবং হুপার ন্যাশনাল জিওগ্রাফিক সোসাইটির অ্যাডভেঞ্চারার অফ দ্য ইয়ার পুরস্কারে ভূষিত হন। ওয়াশিংটন ডি.সির ন্যাশনাল জিওগ্রাফিক সোসাইটির সদর দপ্তরে তারা এই পুরস্কার গ্রহণ করেন।

মৃত্যু
২০০৯ এর ১০ জানুয়ারি সকালে আল্পস পর্বতমালার চ্যামোনিক্স অঞ্চল থেকে রব গন্টলেট এবং তার সহযোগী জেমস অ্যাটকিনসনের মৃতদেহ উদ্ধার করা হয়। পর্বতারোহণ করতে গিয়ে তারা মৃত্যুমুখে পতিত হন। তারা ফ্রান্সে অবকাশ যাপন করছিলেন।

তথ্যসূত্র

বহিঃসংযোগ
 Gauntlett's Pole to Pole Adventure 

১৯৮৭-এ জন্ম
২০০৯-এ মৃত্যু
ইংরেজ অভিযাত্রিক
ইংরেজ পর্বতারোহী
পর্বতারোহী
তিথি

বৈদিক পঞ্জিকা অনুযায়ী, একটি চান্দ্র দিনকে তিথি বলে। চাঁদ ও সূর্যের মধ্যে ১২ ডিগ্রি দ্রাঘিমাকোণ বৃদ্ধির সময়কে একটি তিথির সময়কাল ধরা হয়। তিথির সূচনার সময় দিন অনুযায়ী বদল হয় এবং তিথির মোট সময়কাল ১৯ ঘণ্টা থেকে ২৬ ঘণ্টার মধ্যে থাকে।

পঞ্চাঙ্গ

হিন্দু মুহুর্ত (আটচল্লিশ মিনিটের সময়কাল) হিন্দু জ্যোতির্বিদ্যার পাঁচটি বৈশিষ্ট্যে উপস্থাপিত হতে পারে, যথা, সপ্তাহের দিন, তিথি, নক্ষত্র চাঁদের নক্ষত্রবাদ, যোগ সূর্য ও চাঁদের মধ্যে কৌণিক সম্পর্ক এবং করণ তিথির অর্ধেক।

তিথি হিন্দুদের প্রতিদিনের নক্ষত্রের পাশাপাশি মুহুর্তা নির্বাচনের ক্ষেত্রে বিশেষ ক্রিয়াকলাপের সাথে একটি গুরুত্বপূর্ণ ভূমিকা পালন করে। শুভ তিথির পাশাপাশি অশুভ তিথিও আছে, যেগুলোকে কোনো কোনো উদ্দেশ্যে অন্যের চেয়ে বেশি ভালো বলে মনে করা হয়।

পঞ্চাঙ্গের প্রকারভেদ
পঞ্চাঙ্গে গণনাও সময় ও স্থান অনুসারে করা হয় কারণ পঞ্চাং যা উত্তর ভারতে প্রযোজ্য তা দক্ষিণ ভারতে প্রযোজ্য নয়, তাই অঞ্চলভেদে পঞ্চাঙ্গের পার্থক্য হয়। কিন্তু যে কোনো পঞ্চাঙ্গে তথ্যের স্তরে প্রায় সমতা রয়েছে। যে কোন পঞ্চাঙ্গে তিথি, বর, নক্ষত্র, যোগ ও করণ প্রভৃতি পাঁচটি অংশ থাকে, কারণ এই পাঁচটি অংশের তথ্য এতে থাকে, তাকে পঞ্চাঙ্গ বলে। পঞ্চাঙ্গের ধরন সম্পর্কে বলতে গেলে, এটি অঞ্চল ও ধর্মীয়-সাংস্কৃতিক ভিত্তিতে অনেক প্রকারের হয়।

একা ভারতেই অনেক ধরনের পঞ্জিকা পাওয়া যায়। ভারতীয় পঞ্জিকাগুলি মূলত চাঁদ, নক্ষত্রপুঞ্জ এবং সূর্যের গতির উপর ভিত্তি করে সময় গণনা করে তৈরি করা হয়। উত্তর ভারতে, যেখানে মাসের সমাপ্তি পূর্ণিমার সাথে জড়িত, দক্ষিণ ভারতে অমাবস্যাকে মাসের শেষ হিসাবে বিবেচনা করা হয়। বছর গণনা করতে, এটি সৌর বছর থেকে গণনা করা হয়। নক্ষত্রমণ্ডলী অনুসারে, একটি মাস ২৭ দিনের, যখন চাঁদের গতিবিধি অনুসারে, এটি ২৯.৫ দিনের।

তিথিসমূহ
প্রতি চান্দ্র মাসে ৩০টি তিথি আছে, প্রতি মাসে দুটি দিন থাকে, যথাক্রমে শুক্ল ও কৃষ্ণ পক্ষের দিন, যাদের নাম দেওয়া হলো:

আরও দেখুন
 হিন্দু কাল গণনা

তথ্যসূত্র

বহিঃসংযোগ 

সময়ের একক
সংস্কৃত শব্দ ও শব্দবন্ধ
হিন্দু পঞ্জিকা

হিন্দু জ্যোতির্বিজ্ঞান
হিন্দু জ্যোতিষশাস্ত্র
হিন্দি শব্দ ও বাক্যাংশ
ছুঁচো

ছুঁচো বা ছুছুন্দর (Scalopus aquaticus) একপ্রকার তীক্ষ্ণদন্তী প্রাণী। অপূর্ণাঙ্গ ও ক্ষুদ্রাকৃতি চোখ; নরম, পুরু, কোমল পশম; লম্বাটে মুখের গড়ন এর প্রধান বৈশিষ্ট্য। এছাড়াও এটি ছোট পা; প্রশস্ত পায়ের পাতা, লম্বা ও শক্তিশালী থাবার অধিকারী। ইউরোপ, এশিয়া এবং উত্তর আমেরিকার দেশসমূহের মাটির গর্তে এদের প্রধান আবাসস্থল।

ভূ-গর্ভস্থ মাটি খননের মাধ্যমে কেঁচো এবং পোকামাকড়ের ডিম সংগ্রহ করে এ প্রাণী জীবনধারণ করে। চতুষ্পদী প্রাণী হিসেবে ছুঁচো তার সামনের শক্তিশালী পা জোড়ার থাবা দিয়ে খুব দ্রুত মাটিকে পেছনে ধাক্কা দিয়ে বের করার মাধ্যমে খনন করতে পারে। চলাফেরার সুবিধার্থে মাটির অভ্যন্তরে অনেকগুলো প্রকোষ্ঠসহ ভূমি সংযোগকারী গর্ত তৈরী করে।

ট্রু মোল বা প্রকৃত ছুঁচো হিসেবে এটি সোরিকোমোরফা বর্গের তালপিডে গোত্রের আওতাধীন। অস্ট্রেলিয়া এবং আফ্রিকার দক্ষিণে শারীরিক গড়নে একই হলেও পুরোটাই সম্পৃক্তবিহীন স্তন্যপায়ী রয়েছে যা ছুঁচোর সংজ্ঞার আওতায় পড়ে না।

প্রকারভেদ 
ছুঁচোর গণের সংখ্যা ১২টি। তন্মধ্যে, মার্কিন যুক্তরাষ্ট্রে ৫টি গণ দেখা যায়। মাঝারি আকারের ইস্টার্ন মোল (বৈজ্ঞানিক নাম: Scalopus aquaticus) ধূসর আকৃতির। এটি লম্বায় প্রায় ১২ থেকে ২১ সে.মি লম্বা। এর নগ্নাকৃতির লেজের দৈর্ঘ্য ২ থেকে ৪ সেন্টিমিটার। ওয়েস্টার্ন মোল (Scapanus townsendii) আমেরিকান প্রজাতির মধ্যে তুলনামূলকভাবে বড় এবং লম্বায় ২৪ বা ততোধিক সেন্টিমিটারবিশিষ্ট। লোমশ লেজবিশিষ্ট ছুঁচোর (Parascalops breweri) বক্র-চাঁদের ন্যায় নাসারন্ধ্র রয়েছে। তারা-নাকের অধিকারী ছুঁচোর (Condylura cristata) ২২টি শুঁড় রয়েছে। এগুলোর ইন্দ্রিয়শক্তি হিসেবে কাজ করে পরিবেশে অভিযোজিত হতে সাহায্য করে। নীচু-মাত্রার বিদ্যুৎ তরঙ্গ প্রয়োগ করে কেঁচোর আবাসস্থল নির্দিষ্ট করতে পারে। প্রাণীটি চমৎকারভাবে সাঁতারও কাটতে জানে। ধূর্ত প্রকৃতির ছুঁচো (Neurotrichus gibbsii) আমেরিকার অন্যান্য ছুঁচোর তুলনায় সবচেয়ে ছোট। এগুলো দৈর্ঘ্যে মাত্র ১০ থেকে ১৩ সে.মি হয়ে থাকে। তন্মধ্যে লেজের দৈর্ঘ্য ৩ থেকে ৪ সে.মি।

জীবনপ্রণালী 

ছুঁচো অন্যান্য স্তন্যপায়ী প্রাণীর তুলনায় উচ্চমাত্রার কার্বন ডাই অক্সাইডযুক্ত পরিবেশে বসবাস করে থাকে। তাদের রক্তকোষে বিশেষ ধরনের একীভূত হিমোগ্লোবিন প্রোটিনের কারণেই এ সক্ষমতা অর্জন। এছাড়াও এরা অক্সিজেনকে পুণরায় ব্যবহার উপযোগী করে ব্যবহার করে। যখন পরিবেশে বিশেষ করে ভূ-অভ্যন্তরের গর্তে নিম্নমাত্রায় অক্সিজেন বিদ্যমান থাকে, তখনই আত্মরক্ষার্থে তারা এভাবে শ্বাসকার্য পরিচালনা করে।

সাধারণতঃ কেঁচো তাদের প্রিয় খাবার। এছাড়াও, ভূমিতে অন্যান্য মেরুদণ্ডহীন প্রাণী ও বিভিন্ন ধরনের বাদামজাতীয় খাদ্য খেয়ে থাকে। কেঁচোর সন্ধানে তারা বিশেষ ধরনের ইন্দ্রিয়ের সাহায্য নেয় এবং গর্তে পড়ে গেলে দ্রুত এটিকে মেরে খেয়ে ফেলে। লালাগ্রন্থীতে বিশেষ ধরনের টক্সিন রয়েছে যা কেঁচোকে অবশ করে। পরবর্তীতে খাবার হিসেবে ব্যবহার করার উদ্দেশ্যে এটিকে সঞ্চিত রাখে। খাবার পূর্বে ছুঁচো তাদের থাবা প্রয়োগের মাধ্যমে নিষ্পেষণ করে এবং কেঁচোর অন্ত্র ছিড়ে ফেলে।

তারা-নাকের অধিকারী ছুঁচো মানুষের পলক ফেলার পূর্বেই .৩ সেকেন্ডের মধ্যে খাদ্য সনাক্তকরণ, ধরা এবং খাদ্যগ্রহণ করতে পারে।

ছুঁচোর থাবায় বহু আঙ্গুল রয়েছে। অতিরিক্ত বৃদ্ধাঙ্গুল প্রিপোলেক্স নামে পরিচিত যা মূল বৃদ্ধাঙ্গলের পাশে রয়েছে। অন্যান্য আঙ্গুলে অনেকগুলো সংযোগ থাকলেও এটিতে কোন সংযোগ নেই।

তথ্যসূত্র

বহিঃসংযোগ 

তালপিডে
কৃষি ক্ষতিকারক প্রাণী
অন্ধ প্রাণী
শারীরিক পরিকল্পনা
তায়কোয়ান্দো

তায়কোয়ান্দো (태권도; 跆拳道) একটি মার্শাল আর্ট ও দক্ষিণ কোরিয়ার জাতীয় খেলা। এটা যুদ্ধ কৌশল, আত্মরক্ষা, খেলাধুলা, ব্যায়াম, এবং কিছু কিছু ক্ষেত্রে ধ্যান এবং দর্শনের সম্মিলন। অনুশীলনকারীদের সংখ্যার দিক থেকে ১৯৮৯ সালে তায়কোয়ান্দো বিশ্বের সবচেয়ে জনপ্রিয় মার্শাল আর্ট হিসেবে বিবেচিত হয়েছিল।
জিওরজি একটি ধরন, ২০০০ সাল থেকে যেটি একটি অলিম্পিক ইভেন্ট।

তথ্যসূত্র

বহিঃসংযোগ 

 বিশ্ব তায়কোয়ান্দো ফেডারেশন
 ITF Australia 

সমরকলা
 
কোরীয় মার্শাল আর্ট
কোরীয় শব্দ ও শব্দসমষ্টি
অলিম্পিক ক্রীড়া
যুদ্ধ ক্রীড়া
মিশ্র মার্শাল আর্ট পদ্ধতি
কোরিয়ায় উদ্ভাবিত ক্রীড়া
কোরিয়ার সংস্কৃতি
গ্রীষ্মকালীন অলিম্পিক ক্রীড়া
১৯৫৫-এ প্রবর্তিত গেমস ও ক্রীড়া
কাপুয়েরা

কাপুয়েরা হল এক ধরনের ব্রাজিলীয় সমরকলা যেটিতে নাচ ও সঙ্গীতের উপাদানের সম্মিলন ঘটেছে। এটি ব্রাজিলে সৃষ্ট একটি সমরকলা যেটি ১৬শ শতাব্দীর ব্রাজিলীয় স্থানীয়দের প্রভাবে আফ্রিকান ক্রীতদাসদের বংশধরেরা সৃষ্টি করেছিল। এটি দ্রুত এবং জটিল ঘূর্ণন, পায়ের কাজ, ক্ষমতা, গতির জন্য পরিচিত। "কাপুয়েরা" শব্দটি সম্ভবত দক্ষিণ আমেরিকার আদিবাসীদের তুপি ভাষা থেকে এসেছে, যা বলতে ব্রাজিলের অভ্যন্তরভাগে কম গাছপালাপূর্ণ এলাকা বুঝায়।

উৎপত্তি 
১৬শ শতাব্দীতে পর্তুগাল ছিল বিশ্বের বৃহত্তম ঔপনিবেশিক সাম্রাজ্যগুলির একটি, কিন্তু পর্তুগিজদের মানুষের ঘাটতি ছিল। ব্রাজিলীয় উপনিবেশে অনেক ইউরোপীয় ঔপনিবেশিকদের মত পর্তুগিজরা দাস দিয়ে কর্মীদের এই ঘাটতি সরবরাহ করে। ঔপনিবেশিকরা শুরু থেকে ব্রাজিলীয় স্থানীয়দের অভিভূত করার চেষ্টা করে, কিন্তু স্থানীয়দের জমির সঙ্গে ছিল ঘনিষ্ঠতা যে কারণে প্রমাণিত হয় তা করা খুব কঠিন। সমাধান হিসেবে আফ্রিকা থেকে ক্রীতদাসদের আমদানি করে।

তথ্যসূত্র

বহিঃসংযোগ 

 Capoeira in Kampala, Uganda
 International Capoeira Angola Federation
 Capoeira news, articles and videos
 Capoeira Music, detailed information about all music related topics

 
ব্রাজিলীয় সমরকলা
সমরনৃত্য
মঞ্চ লড়াই
পর্তুগিজ শব্দ ও বাক্যাংশ
অন্ধত্ব

অন্ধ বা অন্ধত্ব কোন কিছুকে দেখার সক্ষমতাহীনতা বা অক্ষমতাকে বুঝায়। যিনি অন্ধত্ব বরণ করেছেনে, সমাজে তিনি অন্ধ নামে পরিচিত। এছাড়া কিঞ্চিৎ দেখার অধিকারী ব্যক্তিও অন্ধ হিসেবে পরিচিত হয়ে থাকেন। কারণ তিনি অস্পষ্ট আকার অথবা রঙ ভিন্ন অন্য কোন কিছুই স্পষ্ট ও সঠিকভাবে দেখতে পান না। ট্রাকোমা রোগে আক্রান্ত হয়ে যাবার ফলে চোখের পলক অন্তর্মুখী হয়ে যায় ও কর্নিয়ার ক্ষতি বা অন্ধত্ব ঘটতে পারে।

বিখ্যাত অন্ধ ব্যক্তিত্বদের মধ্যে রয়েছেন - গ্রিক মহাকাব্য রচয়িতা হোমার, লুই ব্রেল, স্টিভ ওন্ডার, রে চার্লস, হেলেন কিলার প্রমূখ।

আক্রান্ত জনগোষ্ঠী 
আধুনিক তথা উন্নত দেশসমূহে স্বল্প সংখ্যায় তরুণ জনগোষ্ঠীকে অন্ধত্ব বরণ করতে দেখা যায়। সমগ্র বিশ্বে পুষ্টিহীনতা এবং বিভিন্ন রোগে আক্রান্ত হয়ে বয়স্ক ব্যক্তিরা ট্রাকোমা এবং চোখের ছানিজনিত সমস্যায় ভোগেন। বিভিন্ন ধরনের রোগ কিংবা দূর্ঘটনাজনিত কারণে বিভিন্ন বয়সের মানুষও অন্ধত্বে আক্রান্ত হন। কখনও কখনও নবজাতক শিশু অন্ধ হয়েই পৃথিবীর রূপ দর্শন থেকে বঞ্চিত হয়ে থাকে।

বর্ণান্ধতা 

কিছু লোক পদার্থের রংজনিত সমস্যায় ভোগেন যা বর্ণান্ধতা নামে পরিচিত। অর্থাৎ, ব্যক্তি জিনিসকে দেখেন ঠিকই কিন্তু সঠিকভাবে রঙের নাম বলতে পারেন না বা রঙের পার্থক্য বুঝতে অক্ষম বা তারা কোন রঙই দেখতে পান না। চিকিৎসাবিজ্ঞানে বর্ণান্ধতা একটি পারিভাষিক শব্দ এবং বিশেষজ্ঞ ডাক্তারগণ বর্ণান্ধতাকে রঙ দর্শনজনিত পার্থক্য নামে অভিহিত করে থাকেন।

সহায়ক সামগ্রী 

যখন কোন ব্যক্তি অন্ধ হয়ে পড়েন, তখন তিনি ব্রেইল পদ্ধতির ন্যায় পুস্তিকাদি পড়া ও লেখার কাজে ব্যবহার করে থাকেন। ফরাসী ব্যক্তিত্ব লুইস ব্রেইল কর্তৃক ব্রেইল পদ্ধতি আবিস্কারের ফলে এ নামকরণ হয়েছে। এতে অক্ষর, বর্ণের সংমিশ্রণ ঘটেছে। প্রত্যেকটি বর্ণ একগুচ্ছ বিন্দু দিয়ে তৈরী যা কাগজে বিশেষ বৈশিষ্ট্যের অধিকারী। অন্ধজন তাদের আঙ্গুল দিয়ে অক্ষরের ফোঁটাগুলোকে অনুভবপূর্বক মর্ম উপলদ্ধি করে এর ভাবার্থ বুঝে নেন বা দেন।

গুরুতরভাবে দৃষ্টিশক্তিহীন অনেক অন্ধ ব্যক্তি স্বাধীনভাবে চলাফেরার জন্যে সহায়ক সামগ্রী হিসেবে সাদা ছড়ি ব্যবহার করেন। সাদা ছড়ি অন্ধদের জন্যে আন্তর্জাতিক প্রতীকরূপে বিবেচ্য। লম্বা এ ছড়ি দিয়ে ব্যবহারকারী দূরের বস্তু স্পর্শের মাধ্যমে অবগত হন। লম্বাজাতিয় সাদা ছড়ি হুভার ছড়ি নামে পরিচিত যা ড. রিচার্ড হুভার কর্তৃক আবিস্কৃত। এর দৈর্ঘ্য ব্যবহারকারীর উচ্চতার উপর নির্ভর করে। কিছু কিছু সংগঠক এর চেয়েও লম্বা মাপের ছড়ি ব্যবহারের পক্ষপাতি।

পথ নির্দেশকের ভূমিকায় প্রশিক্ষিত কুকুরও তাকে দৈনন্দিন কাজে সহায়তা করে থাকে।

তথ্যসূত্র

বহিঃসংযোগ 

 

 Blindness Resource Center from The New York Institute for Special Education

 
চাক্ষুষ ব্যাঘাত এবং অন্ধত্ব
দৃষ্টি বিভ্রম ও অন্ধত্ব
অলিম্পিকে বাংলাদেশ

বাংলাদেশ এ পর্যন্ত দশটি গ্রীষ্মকালীন অলিম্পিক ক্রীড়া প্রতিযোগিতায় অংশগ্রহণ করেছে, কখনো শীতকালীন অলিম্পিক গেমসে অংশগ্রহণ করেনি।

২০১৬ সালে সিদ্দিকুর রহমান প্রথম বাংলাদেশী হিসেবে অলিম্পিকে খেলার যোগ্যতা অর্জন করেন এবং সেবারই প্রথম বাংলাদেশ সাতজন প্রতিযোগীকে অলিম্পিকে পাঠায় যা অন্যান্য বছরের তুলনায় সর্বোচ্চ। সাধারণত ওয়াইল্ড কার্ড প্রক্রিয়ায় দেশটি গেমসে প্রতিনিধি পাঠায়। অলিম্পিকে একটিও পদক জিততে না পারা দেশগুলোর মধ্যে বাংলাদেশ সবচেয়ে জনবহুল দেশ।

বাংলাদেশ অলিম্পিক সংস্থার প্রধান ওয়ালী উল্লাহ বলেন যে, বাংলাদেশের দুর্বল অর্থনীতি গেমসে তার খারাপ ফলাফলের জন্য দায়ী।

পদক সারণী

গ্রীষ্মকালীন অলিম্পিকের পদক

আরও দেখুন 
 প্যারালিম্পিকে বাংলাদেশ
 অলিম্পিকে বাংলাদেশের পতাকা বাহকদের তালিকা

তথ্যসূত্র

বহিঃসংযোগ 
 
 

 
বাংলাদেশে ক্রীড়া
জুজুৎসু

জুজুৎসু (জাপানি: 柔 术) একটি জাপানি মার্শাল আর্ট এবং নিকট যুদ্ধের পদ্ধতি যেখানে কোন অস্ত্র ব্যবহার না করেই বা ছোট অস্ত্র ব্যবহার করে অস্ত্রধারী এবং ঢাল ব্যবহারকারী বিপক্ষকে পরাস্ত করতে ব্যবহৃত হয়। জুজুৎসু শব্দটি প্রায়শই জুজিৎসু, জু-জিৎসু, জিউ-জুৎসু, জিউ-জিৎসু হিসেবে বানান করা হয়।

তথ্যসূত্র

বহিঃসংযোগ 
 

 Jujutsu by Jigorō Kanō and T. Lindsay, 1887 (Transactions of the Asiatic Society of Japan, Volume 15) ... on jujutsu and the origins of judo
 A precise discussion of the proper spelling of the terms: http://JudoForum.com/index.php?s=&showtopic=31233&view=findpost&p=422547

সমরকলা
আত্মরক্ষামূলক কৌশল
জুজুৎসু
জাপানি মার্শাল আর্ট
নিনজুৎসু

নিনজুৎসু (忍术) কখনও কখনও শব্দটি নিনপোর (忍 法) সঙ্গে অদলবদল একটি মার্শাল আর্ট, কৌশল, এবং লৌকিকতাবর্জিত যুদ্ধবিগ্রহ এবং গেরিলা কৌশল যা গুপ্তচরবৃত্তির শিল্প যেটি শিনবিরা (জাপানের বাইরে সাধারণভাবে নিনজা হিসাবে পরিচিত) অনুশীলন করে। 

যদিও "আধুনিক নিনজুৎসুর" বিভিন্ন শৈলী আছে, এই শৈলী ঐতিহাসিক বিতর্কিত। কোন কোন স্কুল এবং মাস্টার দাবী করে "শুধুমাত্র সত্য এবং বৈধ উত্তরাধিকার" বলে কিন্তু নিনজুৎসু আধুনিক মার্শাল আর্ট যেমন জুডো, কারাতে বা তায়কোয়ান্দোর মত সম্পূর্ণভাবে কেন্দ্রীভূত না। তগাকুরে-রিউ কে ১৫০০শ শতকের নিনজুৎসুর প্রাচীনতম নথিবদ্ধ ফর্ম হিসেবে বলা হয়।

কর্মকাণ্ড 

নিনজাদের বেশির ভাগ কর্মকাণ্ড ছিল গোপন। ছদ্মবেশে শত্রুর ডেরায় হানা দিয়ে তারা নিঃশব্দে গুপ্তহত্যার মতো গুরুতর ঘটনা ঘটিয়ে আসত। কথিত আছে, সামুরাই বীরেরা গুপ্তচরবৃত্তির জন্য নিনজাদের ভাড়া করতেন। নিনজাদের বেশভূষা আর চালচলন ছিল রহস্যময়। চোখ দুটো বাদ দিয়ে তাদের প্রায় পুরো শরীর বিশেষ পোশাকে ঢাকা থাকত। তারা বিশেষ মার্শাল আর্ট জানত, যা শারীরিকভাবে প্রতিপক্ষকে কুপোকাত করতে খুব কার্যকর। এ ছাড়া নিনজারা ধারাল ও তীক্ষ্ন কিছু ধাতব অস্ত্র বয়ে বেড়াত, যেগুলো ব্যবহারে বিশেষ দক্ষতার প্রয়োজন। নীরবে-নিভৃতে অনেকটা ছায়ার মতো বিচরণ করত তারা। সুযোগ বুঝে অতর্কিতে ঝাঁপিয়ে পড়ত শত্রুর ওপর।

অস্ত্রশস্ত্র 
শুরিকেন বলে তারকা আকৃতির একটা ধারালো অস্ত্র ব্যবহার করত নিনজারা। এটি ছুড়ে মারা হতো। আরও ছিল ফুকিয়া বলে পরিচিত ব্লোপাইপ। ফুঁ দিয়ে ব্যবহার করা হতো এই অস্ত্র। এটি শব্দহীন হলেও খুব মারাত্মক। এ ছাড়া আরও কিছু নিজস্ব অস্ত্র ছিল তাদের। এসব অস্ত্র ব্যবহারে বিশেষ প্রশিক্ষণের প্রয়োজন হতো। ঝানু তলোয়ারবাজ হিসেবেও নিনজাদের খ্যাতি রয়েছে। বিশেষভাবে তৈরি তাদের এই তলোয়ার কেবল প্রতিপক্ষকে ঘায়েল করতে নয়, পাথুরে দেয়াল বেয়ে লুকিয়ে শত্রুর প্রাসাদে প্রবেশের ক্ষেত্রেও এটি কাজে লেগেছে।

পোশাক 
নিনজারা এমন পোশাক পরত, যা অন্ধকারে পুরোপুরি আড়াল করে রাখত তাদের। এ জন্য গাঢ় নেভি-ব্লু পোশাক বেশি পরত তারা। একই সঙ্গে কালো পোশাকও পরত। নিনজাদের অদৃশ্য হয়ে যাওয়ার কোন তথ্য পাওয়া যায়নি। তবে কিছু বিশেষজ্ঞের মতে, শত্রুকে বিভ্রান্ত করতে হঠাৎ করে ধোঁয়ার বোমা মেরে ঘোলাটে পরিবেশে তৈরি করে তারা পালিয়ে যেতে পারত।

তথ্যসূত্র

বহিঃসংযোগ 

 Ninjutsu techniques  Ninjutsu kata and techniques in the AKBAN wiki

জাপানি মার্শাল আর্ট